नए साल की बधाईयों को लेकर आजकल सोशल मीडिया में संस्कृति का हवाला देकर नयी-नयी बातें लिखी और शेयर की जा रही है. इसी सिलसिले में तेलंगाना के एक प्रसिद्ध मंदिर के पुजारी ने तो न्यू इयर को लेकर धमकी तक दे डाली है. मीडिया रिपोर्ट्स के अनुसार सी एस रंगराजन ने कहा है कि अगर किसी भक्त ने अगर उन्हें नए साल की शुभकामनाएं दी तो वह उससे उठक-बैठक करवाएंगे. उन्होंने 1 जनवरी को शुरू होने वाले साल के जश्न को संस्कृति ओर हिंदुत्व का अपमान बताया. उन्होंने कहा कि हिन्दुओं को ‘उगादी’ (तेलुगु नव वर्ष) नव वर्ष मनाने की पहल करनी चाहिए.